2001/457/EY: Komission päätös, tehty 14 päivänä kesäkuuta 2001, suojatoimenpiteistä afrikkalaista sikaruttoa vastaan Espanjassa (ETA:n kannalta merkityksellinen teksti) (tiedoksiannettu numerolla K(2001) 1653)



Virallinen lehti nro L 159 , 15/06/2001 s. 0041 - 0043



Komission päätös, tehty 14 päivänä kesäkuuta 2001, suojatoimenpiteistä afrikkalaista sikaruttoa vastaan Espanjassa (tiedoksiannettu numerolla K(2001) 1653) (ETA:n kannalta merkityksellinen teksti) (2001/457/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Espanjassa on esiintynyt klassista sikaruttoa. (2) Elävien sikojen kaupan vuoksi tämä tautitapaus muodostaa uhan muiden jäsenvaltioiden karjalle. (3) Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti. (4) Siihen asti kunnes saadaan lisää epidemiologisten tutkimusten tuloksia, on sovellettava lisärajoituksia. (5) Koska on mahdollista tunnistaa maantieteellisiä alueita, joilla riski olisi erityisen suuri, kaupparajoituksia voidaan soveltaa alueellisella tasolla. (6) Pysyvä eläinlääkintäkomitea tarkastelee tätä päätöstä uudelleen, ON TEHNYT TÄMÄN PÄÄTÖKSEN: 1 artikla 1. Espanja saa lähettää vain sellaisia sikoja, jotka a) ovat lähtöisin liitteessä I kuvattujen alueiden ulkopuolelta, ja b) ovat olleet alkuperätilalla vähintään 30 päivää ennen lastausta tai, jos ne ovat alle 30 päivän ikäisiä, syntymästään asti, ja c) ovat lähtöisin tilalta, jonne ei ole tuotu eläviä sikoja kyseisten sikojen lähettämistä välittömästi edeltäneiden 30 päivän aikana, ja d) kuljetetaan suoraan ilman keräilykeskuksessa käyntiä määränpäänä olevalle tilalle tai määränpäänä olevaan teurastamoon. 2. Liitteessä I kuvattujen alueiden ulkopuolelta tulevien sikojen siirrot sallitaan ainoastaan kolmen päivän kuluttua toimivaltaisen eläinlääkintäviranomaisen kohdemaan ja mahdollisen kauttakulkumaan keskus- ja paikallishallinnon eläinlääkintäviranomaisille osoittamasta ennakkoilmoituksesta. 2 artikla 1. Espanja ei saa lähettää sikojen siemennestettä, ellei se ole peräisin liitteessä I tarkoitetun alueen ulkopuolella sijaitsevilla, neuvoston direktiivin 90/429/ETY(4) 3 artiklan a kohdassa tarkoitetuilla keinosiemennysasemilla pidetyistä karjuista. 2. Espanja ei saa lähettää sikojen munasoluja ja alkioita paitsi jos ne ovat peräisin liitteessä I kuvattujen alueiden ulkopuolella olevilta tiloilta peräisin olevista sioista. 3 artikla 1. Täydennetään neuvoston direktiivissä 64/432/ETY(5) säädettyä Espanjasta lähetettyjen sikojen mukana olevaa terveystodistusta seuraavasti: "Eläimet ovat klassiseen sikaruttoon liittyvistä suojatoimenpiteistä Espanjassa 14 päivänä kesäkuuta 2001 tehdyn päätöksen 2001/457/EY(6) mukaisia." 2. Direktiivissä 90/429/ETY säädetyssä terveystodistuksessa, joka on Espanjasta lähetettävän siitoskarjujen siemennesteen mukana, on oltava seuraava maininta: "Siemenneste on klassiseen sikaruttoon liittyvistä suojatoimenpiteistä Espanjassa 14 päivänä kesäkuuta 2001 tehdyn päätöksen 2001/457/EY(7) mukaista." 3. Täydennetään komission päätöksessä 95/483/EY(8) säädettyä Espanjasta lähetettyjen sikojen alkioiden ja munasolujen mukana olevaa terveystodistusta seuraavasti: "Alkiot/munasolut(9) ovat klassiseen sikaruttoon liittyvistä suojatoimenpiteistä Espanjassa 14 päivänä kesäkuuta 2001 tehdyn päätöksen 2001/457/EY(10) mukaisia." 4 artikla Espanjan on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä todisteet tällaisesta desinfioinnista. 5 artikla Espanjan on kahdeksan päivän välein tiedotettava klassisen sikaruton tilanteesta liitteessä II osoitetulla tavalla. 6 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 7 artikla Tätä päätöstä tarkastellaan uudelleen ennen 30 päivää kesäkuuta 2001. Sitä sovelletaan 30 päivään kesäkuuta 2001. 8 artikla Tämä päätös on osoitettu kaikille jäsenvaltioille. Tehty Brysselissä 14 päivänä kesäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 47, 21.2.1980, s. 11. (4) EYVL L 224, 18.8.1990, s. 62. (5) EYVL 121, 29.7.1964, s. 1977/64. (6) EYVL L 159, 15.6.2001. (7) EYVL L 159, 15.6.2001. (8) EYVL L 275, 18.11.1995, s. 30. (9) Tarpeeton yliviivataan. (10) EYVL L 159, 15.6.2001. LIITE I Cataluña LIITE II >PIC FILE= "L_2001159FI.004303.TIF">